A población mayoritaria son os vlacos, que dende a formación d'o nacionalismo rumán y dimpués o estau de Rumanía s'autodenominan rumans. Bi ha una important minoría hongara, una minoría secul asimilada dende fa muito a os hongaros y una minoría huei muito redueita de saxons transilvans. Tamién bi ha chitans, que yeran nomadas y no teneban arias de poblamiento compacta, pero encomienzan a tener-ne. Tamién bi ha atras minorías pero no son numericament ni territorialment importants.